РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Број 06-2/161-15

18. април 2015. године

Б е о г р а д

 З А П И С Н И К

23. СЕДНИЦЕ ОДБОРА ЗА ПОЉОПРИВРЕДУ,

ШУМАРСТВО И ВОДОПРИВРЕДУ, ОДРЖАНЕ 17. АПРИЛА 2015. ГОДИНЕ

Седница је почела у 13,40 часова.

Седници је председавао Маријан Ристичевић, председник Одбора.

Седници су присуствовали чланови Одбора: Милан Ковачевић, Миодраг Николић, Жарко Богатиновић, Милија Милетић, Ђорђе Стојшић, Марјана Мараш, Горан Ћирић, Велимир Станојевић, Арпад Фремонд, као и Владан Милошевић и Јована Јовановић, заменици чланова Одбора.

Седници нису присуствовали чланови Одбора: Јасмина Обрадовић, Верољуб Матић, Зоран Антић, Јован Марковић, Милан Кораћ, Душан Петровић и Сабина Даздаревић.

Седници је присуствовао и народни посланик: Милан Новаковић.

Поред чланова Одбора седници су присуствовали: представници Министарства пољопривреде и заштите животне средине: проф. др Зоран Рајић, државни секретар, Владо Ковачевић, саветник министра, Синиша Котур и Ненад Петровић, Управа за ветерину, Зоран Кнежевић, Снежана Ракита и Наташа Младеновић, Управа за пољопривредно земљиште, Зорица Анђелковић, в.д. директора Републичке дирекције за робне резерве, Ненад Будимовић, секретар Удружења за пољопривреду, прехрамбену индустрију, шумарство и водопривреду Привредне коморе Србије, мр. сци. мед. вет. Горан Ђорић, директор Ветеринарске станице „Ђура-вет“ д.о.о. , др. вет. мед. Миодраг Милковић, директор Ветеринарске станице „Бујановац“ као и представници средстава јавног информисања.

Већином гласова усвојен је следећи

Д н е в н и р е д

1. Задругарство – питање новог закона, питање задружне имовине, ревизија задруга;
2. Правилници и остала акта која утичу на увоз меса, млека и прерађевина;
3. Сточарство – проблеми у ветерини са посебним освртом у осемењавању у подручју са отежаним условима;
4. Р а з н о.

Одбор је једногласно усвојио предлог да се обави заједничка расправа по другој и трећој тачки дневног реда.

Прва тачка дневног реда **–** **Задругарство – питање новог закона, питање задружне имовине, ревизија задруга**

У уводним напоменама, председник Одбора Маријан Ристичевић обавестио је чланове Одбора да многе задруге траже да се размотри питање задружне имовине, посебно оне која није издвојена из државне имовине, и заложио да се ово питање реши системски, доношењем новог закона. Он је навео и да задругари траже да се изврши ревизија задруга које су користиле средства из норвешких донација, због изражене сумње да је било злоупотреба.

Зоран Кнежевић, директор Управе за пољопривредно земљиште је информисао чланове Одбора о току израде новог Закона о задругама, за чије је доношење рок јесен ове године.

Владо Ковачевић, саветник министра је истакао да ће се новим законом решити питање задружне имовине, како би се пољопривредно земљите и имовина задруга као такви и уписали. У дискусији је посебно наглашена потреба развоја задругарства у Србији и потреба повећања аграрног буџета и његово адекватно коришћење.

У дискусији су учествовали народни посланици: Маријан Ристичевић, Миодраг Николић, Владан Милошевић, Милија Милетић, Горан Ћирић, Ђорђе Стојшић и Милан Ковачевић.

Друга и трећа тачка дневног реда – **Правилници и остала акта која утичу на увоз меса, млека и прерађевина; Сточарство – проблеми у ветерини са посебним освртом у осемењавању у подручју са отежаним условима;**

У уводним напоменама, државни секретар, Зоран Рајић је говорио о недавном састанку представника министарства са удружењима произвођача из области сточарства о Правилницима (у вези са месом, млеком и прерађевинама), откупу товљеника, увозу млека у праху. Закључак са овог састанка је да се формира радна група која би требало да утврди усаглашеност постојећих Правилника са регулативама ЕУ.

Синиша Котур је упознао чланове Одбора о активностима Управе за ветерину по питању контроле увоза меса, о раду Ветеринарске инспекције, посебно о конкретном случају увоза меса које је било заражено салмонелом.

Ненад Петровић је информисао чланове Одбора о проблему осемењавања домаћих животиња у селима, где је вештачко осемењавање теже доступно и где постоје отежани услови рада. Такође, он је подсетио да је вештачко осемењавање регулисано са 4 Правилника (Закон о сточарству) и 2 Правилника (Закон о ветеринарству)

Ненад Будимовић, ПКС, је представио најновије податке о сточном фонду, аналази увоза млека, свињског и живинског меса, увозу кисело-млечних продуката који бележи пораст у прва три месеца ове године.

У дискусији су учествовали народни посланици: Маријан Ристичевић, Ђорђе Стојшић, Владан Милошевић и Миодраг Николић.

Четврта тачка дневног реда - **Разно**

Под тачком разно, председник Одбора је упознао чланове Одбора са представком коју су испред МЗ Дупљај потписали Душан Анукић и Стевица Крачуњел, а која се односи на закључак Комисије која је за конкретан случај основана на седници Скупштине Општина Бела Црква дана 18.12.2014. године. Истом се тражи раскид уговора за излицитиране парцеле које се воде као пашњак у КО Дупљај из разлога што су закупци део тих парцела, како наводе, већ разорили и променили намену земљишта. Одбор је представку проследио Министарству пољопривреде и заштите животне средине и указао да је потребно да се што хитније достави одговор подносиоцу представке и Одбору, a са становишта њихове надлежности.

Гости седнице Одбора су били мр. сци. мед. вет. Горан Ђорић и др. вет. мед. Миодраг Милковић који су члановима Одбора директно изложили проблеме у раду Ветеринарске станице „Бујановац“.

Након расправе о свим тачкама дневног реда, чланови Одбора су на основу члана 56. Пословника Народне скупштине, усвојили следећи:

 ЗАКЉУЧАК

 I

Одбор подржава израду новог Закона о задругама и препоручује да се новим законом питање задружне имовине системски реши.Потребно је да се испита и питање задружне својине која је враћена задругама и сумњивим трансакцијама претворена у друге облике својине.

Одбор препоручује Задружном савезу Србије и Задружном савезу Војводине да се изврши ревизија задруга ЗЗ Агрорача, ЗЗ Агронор, ЗЗ Србобран, ЗЗ Бразда Руско село, ЗЗ Госпођинци, ЗЗ Бач (законска обавеза). С обзиром на значајне норвешке донације Одбор, такође, препоручује да се изврши ревизија ЗЗ Нови Карловци и ОЗЗ Срем Инђија, због губитка великих површина земљишта у задружној својини.

Такође, Одбор препоручује да сеoсимревизије коју треба да изврше Задружни савези, укључеи надлежни државни органи, Влада, Министарство пољопривреде, тужилаштво и МУП на територијама на којима су пословале поменуте задруге.

Ово питање је веома битно због враћања поверења у задруге и предстојеће коришћење средстава из ИПАРД фондова као и нових донација које је за сада најавила норвешка влада.

 II

Одбор препоручује да се што хитније измене Правилницикоји утучу на увоз меса, млека и прерађевинау корист квалитетног снабдевања безбедном храном и развоја домаће пољопривреде и сточарства.

Одбор поздравља активност Владе, Министарства пољопривреде и заштите животне средине, Министарства трговине, туризма и телекомуникација, Републичке дирекције за робне резерве, у вези са откупом вишка живих свиња и разменом за сточну храну,а које је стабилизовало производњу свиња. Одбор препоручује да та мера буде по могућности стална или благовремена. Одбор поздравља и уведене прелевмане на сир, маслац и препоручује да се они због угрожене домаће пољопривредне производње уведу и на друге пољопривредне производе, било да су прелевмани стални или сезонски.

 III

Одбор препоручује да се измени посебан Правилник за које је надлежно Министарство пољопривреде и заштите животне средине, како би се осеменитељима који су прошли обуку или ће проћи обуку за осемењивање стокеомогућио рад у сарадњи са ветеринарским станицама на тој територији, а посебно на подручјима са отежаним условима рада.

 IV

Одбор очекује благовремене одговоре на питања која постављају чланови Одбора, а која су упућена министарствима и другим републичким органима.

 V

Одбор преузима обавезу да на иницијативу народног посланика Ђорђа Стојшића припреми седницугде ће једна од тачака да буде и питање генетички модофикованих организама. Одбор тражи да се Министарство пољопривреде више бави проблемом нарушавања конкурентности домаћег сточарства, где имамо у виду да је дозвољен увоз стоке храњене ГМО сојином сачмом, али је забрањен њен узгој и промет на нашој територији. Одбор препоручује да се Народна скупштина и надлежни одбор што пре изјасне о предлогу за доношење аутентичног тумачења одредбе члана 4. став 1. тачка 11) Закона о генетички модификованим организмима („Сл. гласник РС“, бр. 41/09), који су поднели народни посланици.

 VI

Одбор подржава иницијативу за формирање Центра за развој села и пољопривреде, као и других облика удруживања у удружења и организације пољопривредника.

 VII

Одборјош једном препоручује Влади Републике Србије, Министарству привреде и Министарству пољопривреде и заштите животне средине да се под хитно са листе за приватизацију скине Ветеринарска станица Бујановац, која је надлежна за ветерину на територији Бујановца и Прешева. Одбор препоручује да се у складу са чланом 15. Закона о ветерини, Ветеринарска станица Бујановац прогласи у јавну ветеринарску станицу Бујановац, као јавну службу. Одбор упозорава Владу Републике Србије и Министарства да уколико се ово не учини, а ради се о критичном подручју, и ВС Бујановац приватизује, прети опасност да ВС Бујановац, прерасте у озбиљан инструмент шверца у области сточарства и трговином меса.

 Пошто других питања и предлога није било, седница је закључена у 16,05 часова.

Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

Вељко Рацковић Маријан Ристичевић